

 REPUBLIKA HRVATSKA

OPĆINSKO DRŽAVNO ODVJETNIŠTVO

 U SLAVONSKOM BRODU

 Slavonski Brod, Trg pobjede 2

Broj: P-10/2024-6

Slavonski Brod, 22. svibanj 2024.

BG/BG

Temeljem odredbe članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 89/19, u daljnjem tekstu: Uredbe) te sukladno javnom natječaju za prijam u državnu službu na neodređeno vrijeme u Općinsko državno odvjetništvo u Slavonskom Brodu državnoodvjetničkog savjetnika/ice - 3 izvršitelj/ica te zapisničara u državnom odvjetništvu – 1 izvršitelj/ica objavljenom u "Narodnim novinama", na web stranici Ministarstva pravosuđa i uprave, web stranici Državnog odvjetništva Republike Hrvatske i web stranici Hrvatskog zavoda za zapošljavanje oglašava se slijedeća

 OBAVIJEST

o opisu poslova, podacima o plaći radnog mjesta, sadržaju i načinu testiranja te pravnim i drugim izvorima za pripremu kandidata za testiranje

**1. Državnoodvjetnički savjetnik**

OPIS POSLOVA RADNOG MJESTA DRŽAVNOODVJETNIČKOG SAVJETNIKA: Savjetnik pomaže državnom odvjetniku ili njegovom zamjeniku u radu, izrađuje nacrte odluka i drugih podnesaka, te obavlja samostalno ili pod nadzorom i po uputama državnog odvjetnika ili njegova zamjenika druge stručne poslove predviđene zakonom i propisima donesenim na osnovi zakona i godišnjeg rasporeda poslova.

PODACI O PLAĆI RADNOG MJESTA:

Plaća službenika sastoji se od osnovne plaće i dodatka na osnovnu plaću (članak 11. Zakona o plaćama u državnoj službi i javnim službama (Narodne novine broj: 155/23). Osnovnu plaću čini umnožak koeficijenta za obračun plaće i osnovice za obračun plaće (članak 12. Zakona o plaćama u državnoj službi i javnim službama). Dodatak na osnovnu plaću čini dodatak za radni staž koji iznosi 0,5 posto na osnovnu plaću za svaku navršenu godinu radnog staža (članak 17. stavak 1. točka 1. Zakona o plaćama u državnoj službi i javnim službama). Koeficijent za obračun plaće za radno mjesto državnoodvjetnički savjetnik iznosi 2,30, a propisan je člankom 7. stavkom 2. Uredbe o nazivima radnih mjesta, uvjetima za raspored i koeficijentima za obračun plaće (Narodne novine broj: 22/24, 33/24) i utvrđen u Tablici 2. Posebna radna mjesta u državnoj službi, točka 9. Državno odvjetništvo (radna mjesta I. vrste). Osnovica za obračun plaće propisana je člankom 35.b Kolektivnog ugovora za državne službenike i namještenike (Narodne novine broj: 56/22, 127/22, 58/23, 128/23 i 29/24) i iznosi 947,18 eura bruto.

SADRŽAJ I NAČIN TESTIRANJA:

Provjera znanja, vještina i sposobnosti kandidata/kinja te stečenog radnog iskustva utvrđuje se putem testiranja i razgovora (intervjua) Komisije za provedbu javnog natječaja (dalje: Komisija) s kandidatima.

Prva faza testiranja sastoji se provjere znanja, vještina i sposobnosti bitnih za obavljanje poslova radnog mjesta. U prvoj fazi testiranja kandidati će rješavati pisani test iz poznavanja pravnih izvora.

Testiranje se provodi skladno odredbama članka 11. - 13. Uredbe.

Testiranju mogu pristupiti kandidati/kinje prijavljeni na javni natječaj koji ispunjavanju formalne uvjete iz javnog natječaja, a čije su prijave pravodobne i potpune (članak 8. stavak 4. podstavak 3. i članak 10. Uredbe). Kandidat/kinja koji nije pristupio testiranju više se ne smatra kandidatom/kinjom u postupku.

Pravni izvori za pripremanje kandidata za testiranje:

-Zakon o državnom odvjetništvu (Narodne novine, broj: 67/18, 21/22),

-Poslovnik državnog odvjetništva (Narodne novine, broj: 128/19),

-Kazneni zakon (Narodne novine, broj 125/11, 144/12, 56/15, 61/15, 101/17, 118/18, 126/19, 84/21, 114/22, 36/24),

-Zakon o kaznenom postupku (Narodne novine, broj 152/08, 76/09, 80/11, 91/12, 143/12, 56/13, 145/13, 152/14, 70/17, 126/19, 80/22, 36/24),

-Zakon o parničnom postupku ("Narodne novine" broj 53/91., 91/92., 58/93., 112/99, 88/01,. 2/07., 84/08., 123/08., 57/11., 148/11. – pročišćeni tekst, 25/13., 89/14., 70/19., 80/22., 114/22. i 155/23.),

-Ovršni zakon (Narodne novine 112/12, 25/13, 93/14, 55/16, 73/17, 131/20, 114/22, 6/24).

Sukladno članku 13. Uredbe provjera znanja, sposobnosti i vještina vrednuje se bodovima od 0-10. Smatra se da je kandidat/kinja zadovoljio/la na provedenoj provjeri znanja, sposobnosti i vještina ako je ostvario najmanje 5 bodova. Kandidat/kinja koji ne zadovolji na provedenoj provjeri, ne može sudjelovati u daljnjem postupku. Sukladno članku 14. Uredbe provodi se i razgovor (intervju) Komisije s kandidatima. Rezultati intervjua vrednuju se bodovima od 0-10. Komisija u razgovoru s kandidatima utvrđuje znanja sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Smatra se da je kandidat zadovoljio na intervjuu ako je dobio najmanje 5 bodova. Vrijeme održavanja razgovora Komisije s kandidatima bit će određeno po završetku testiranja.

Testiranju mogu pristupiti samo oni kandidati koji pravovremeno dođu u zakazani dan i vrijeme te prije testiranja dokažu identitet osobnom iskaznicom ili drugom važećom identifikacijskom ispravom. Smatra se da je kandidat povukao svoju prijavu na javni natječaj ukoliko nije pristupio testiranju te se više neće smatrati kandidatom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Također, kandidatima nije dozvoljeno koristiti se zakonima, drugom literaturom ili bilješkama. Zbog povrede navedenih pravila kandidat će biti udaljen s provjere znanja, dok postignuti rezultat Komisija neće priznati niti ocijeniti.

Raspored održavanja razgovora s Komisijom bit će utvrđen po završetku pisanog dijela testiranja, time da će kandidati biti obaviješteni o rezultatima testiranja i rasporedu održavanja razgovora s Komisijom.

Nakon završetka testiranja i razgovora, Komisija će utvrditi rang listu prema ukupnom broju ostvarenih bodova na testiranju i intervjuu, te će izraditi izvješće o provedenom testiranju i sukladno utvrđenim rezultatima čelniku tijela predložiti kandidate za prijam.

Za najboljeg kandidata Općinsko državno odvjetništvo u Slavonskom Brodu, sukladno odredbi članka 122. stavak 3. Zakona o državnom odvjetništvu (Narodne novine broj: 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

Na službenoj web-stranici Državnog odvjetništva Republike Hrvatske [www.dorh.hr](http://www.dorh.hr) i web-stranici Ministarstva pravosuđa i uprave <https://mpu.gov.hr> objavit će se mjesto i vrijeme održavanja testiranja najmanje pet dana prije održavanja testiranja.

**2. Zapisničar u državnom odvjetništvu**

OPIS POSLOVA RADNOG MJESTA:

Obavlja sve daktilografske poslove po diktatu-prepisivanje rukopisa i drugih tekstova,prijepis sa diktafona, obavlja poslove zapisničara, upis dokumenata u računalni sustav, izrađuje jednostavnije digitalne dokumente, izrađuje posebne obrasce za izvješća za razne obavijesti, popunjava određene obavijesti prema propisanim obrascima pod nadzorom odgovorne osobe, piše tipske dopise na temelju predložaka i naredbe državnog odvjetnika ili zamjenika, obavlja unos podataka u CTS, sređuje i predaje spise na otpremu, unosi podatke u upisnik za vrijeme dežurstva, obavlja poslove tehničkog audio-vizualnog snimanja pomoću odgovarajuće opreme i obavlja druge uredske poslove.

PODACI O PLAĆI RADNOG MJESTA:

Plaća službenika sastoji se od osnovne plaće i dodatka na osnovnu plaću (članak 11. Zakona o plaćama u državnoj službi i javnim službama (Narodne novine broj: 155/23). Osnovnu plaću čini umnožak koeficijenta za obračun plaće i osnovice za obračun plaće (članak 12. Zakona o plaćama u državnoj službi i javnim službama). Dodatak na osnovnu plaću čini dodatak za radni staž koji iznosi 0,5 posto na osnovnu plaću za svaku navršenu godinu radnog staža (članak 17. stavak 1. točka 1. Zakona o plaćama u državnoj službi i javnim službama). Koeficijent za obračun plaće za radno mjesto zapisničara u državnom odvjetništvu iznosi 1,44, a propisan je člankom 7. stavkom 2. Uredbe o nazivima radnih mjesta, uvjetima za raspored i koeficijentima za obračun plaće (Narodne novine broj: 22/24, 33/24) i utvrđen u Tablici 2. Posebna radna mjesta u državnoj službi, točka 9. Državno odvjetništvo (radna mjesta III. vrste). Osnovica za obračun plaće propisana je člankom 35.b Kolektivnog ugovora za državne službenike i namještenike (Narodne novine broj: 56/22, 127/22, 58/23, 128/23 i 29/24) i iznosi 947,18 eura bruto.

SADRŽAJ I NAČIN TESTIRANJA:

Pravni izvori za pripremanje kandidata za testiranje:

-Zakon o državnom odvjetništvu (Narodne novine, broj: 67/18, 21/22)

-Poslovnik državnog odvjetništva (Narodne novine, broj: 128/19).

Testiranje kandidata provodi se u dvije faze. Prva faza testiranja sastoji se od provjere znanja o organizaciji i načinu rada u državnom odvjetništvu, dok se druga faza odnosi na provjeru znanja, sposobnosti i vještina bitnih za obavljanje poslova radnog mjesta na koje se službenik prima.

Prva faza testiranja sastoji se od:

- pisane provjere znanja o organizaciji i načinu rada u državnom odvjetništvu (u ukupnom trajanju od 20 minuta) obuhvaća pisani test od 10 pitanja, u kojem se za svaki točan odgovor dodjeljuje po 1 bod.

Kandidati koji su ostvarili najbolje rezultate u prvoj fazi testiranja, i to 15 kandidata upućuju se u drugu fazu testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Druga faza testiranja sastoji se od:

- provjere vještine prijepisa - sastoji se od prijepisa zadanog teksta na računalu u trajanju od 3 minute, a ocjenjuje se brzina (ukupni broj znakova) i točnost prijepisa - u kojem se može ostvariti ukupno 10 bodova.

Postupak testiranja provodi Komisija za provedbu javnog natječaja (u daljnjem tekstu: Komisija).

Testiranju mogu pristupiti samo oni kandidati koji pravovremeno dođu u zakazani dan i vrijeme te prije testiranja dokažu identitet osobnom iskaznicom ili drugom važećom identifikacijskom ispravom. Smatra se da je kandidat povukao svoju prijavu na javni natječaj ukoliko nije pristupio testiranju te se više neće smatrati kandidatom.

Nakon utvrđivanja identiteta kandidati će pristupiti pisanom testiranju za provjeru znanja iz nadležnosti i organizacije rada u državnom odvjetništvu, a potom provjeri rada na računalu i prijepisa.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Također, kandidatima nije dozvoljeno koristiti se zakonima, drugom literaturom ili bilješkama. Zbog povrede navedenih pravila kandidat će biti udaljen s provjere znanja, dok postignuti rezultat Komisija neće priznati niti ocijeniti.

Nakon provedbe pisanog dijela testiranja te testiranja provjere znanja, sposobnosti i vještina bitnih za obavljanje poslova radnog mjesta na koje se službenik prima, na razgovor s Komisijom bit će pozvano 10 kandidata koji su ostvarili ukupno najviše bodova u prvoj i drugoj fazi testiranja, koje će biti vrednovano bodovima od 0 do 10, a smatra se da je kandidat zadovoljio na testiranju ako je za svaki dio provedene provjere dobio najmanje 5 bodova. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Raspored održavanja razgovora s Komisijom bit će utvrđen po završetku testiranja, time da će kandidati biti obaviješteni o rezultatima testiranja i rasporedu održavanja razgovora s Komisijom.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad te rezultate ostvarene u njihovom dosadašnjem radu, dok će se rezultati intervjua vrednovati bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

Nakon završetka testiranja i razgovora, Komisija će utvrditi rang listu prema ukupnom broju ostvarenih bodova na testiranju i intervjuu, te će izraditi izvješće o provedenom testiranju i sukladno utvrđenim rezultatima čelniku tijela predložiti kandidate za prijam.

Za najboljeg kandidata Općinsko državno odvjetništvo u Slavonskom Brodu, sukladno odredbi članka 122. stavak 3. Zakona o državnom odvjetništvu (Narodne novine broj: 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj web stranici Državnog odvjetništva Republike Hrvatske [www.dorh.hr](http://www.dorh.hr) objavit će se mjesto i vrijeme održavanja testiranja najmanje pet dana prije održavanja testiranja.

 KOMISIJA ZA PROVEDBU NATJEČAJA